అణుశక్తి నగర్

అణుశక్తి అన్న సంస్కృత పదానికి అణువులలో దాగున్న శక్తి, లేదా అణువుల సముదాయాన్నుంచి వెలికితీయగల శక్తి అని అర్థం. అణుశక్తి నగర్ నివాస సముదాయం భాభా అటామిక్ రీసెర్చ్ సెంటర్ (BARC లేదా బార్క్), న్యూక్లియర్ పవర్ కార్పొరేషన్ ఆఫ్ ఇండియా (NPCIL) https://www.npcil.nic.in/, Board of Radiation & Isotope Technology (BRIT); https://britatom.gov.in/, డైరెక్టరేట్ ఆఫ్ కన్స్ట్రక్షన్ సర్వీసెస్ అండ్ ఎస్టేట్ మేనేజ్‌మెంట్ (DCSE&M) https://dcsem.gov.in/, అటామిక్ ఎనర్జీ ఎడ్యుకేషన్ సొసైటీ (AEES) https://www.aees.gov.in/ అటామిక్ ఎనర్జీ రెగ్యులేటరీ బోర్డు (AERB) https://www.aerb.gov.in/, తదితర భారత ప్రభుత్వ అణుశక్తి శాఖ (Department of Atomic Energy; DAE) పరిధిలోనున్న ప్రభుత్వ, కార్పొరేట్ సంస్థలలో పనిచేసే ఉద్యోగుల కోసం ఏర్పాటు చేయబడ్డ నివాస ప్రాంతం. 940 ఎకరాలకు పైగా విస్తరించి ఉన్న ఈ నివాస సముదాయం ఈశాన్య ముంబైలో ఉంది. అణుశక్తి నగర్ ప్రపంచంలోనే శాస్త్రవేత్తల కోసం నిర్మింపబడిన అతి పెద్ద నివాస సముదాయంగా (ఒకే ప్రాంతంలో) పేరెన్నికగన్నది. ఇక్కడ న్యూక్లియర్ సైన్స్ ఆండ్ టెక్నాలజీలో ఆసియా ఖండంలోనే అతి పెద్ద కేంద్రక గ్రంథాలయం ఉంది.
1960 దశకపు ప్రారంభంలో భారత ప్రభుత్వం అణు పరిశోధనను విస్తరించాలని నిర్ణయించింది (బార్క్ చూడుడు). అప్పుడు అది ముంబై సుదూర శివారు ప్రాంతంలో ఉండేది. ఇప్పుడున్న ఈ నివాస సముదాయం పరిశోధనా కేంద్రానికి ఉత్తరాన 3 కిలోమీటర్ల దూరంలో ఉండేది.
అణుశక్తి నగర్ నివాస సముదాయంలో దాదాపు 45,000 మంది జనాభా ఉంటారు. చక్కగా చెట్లతో, మంచి రోడ్లతో విశాలంగా, ప్రణాళికాబద్ధంగా నిర్మితమై, అన్ని వసతులూ ఏర్పాటుచేయబడ్డ కాలనీ. ఈ కాలనీలో ఉద్యోగుల కోసం నివాసగృహాలూ, క్రీడా వినోద సౌకర్యాలు, పార్కులు, పాఠశాలలు, వైద్య క్లినిక్లు, పెద్ద ఆసుపత్రి, బ్యాంకులు, ఏటీఎమ్‌లు, కృత్రిమ సరస్సులు, దేవాలయాలు, మసీదు, చర్చి లాంటి ప్రార్థనాలయాలు, మంగలి షాపులు , బ్యూటీ పార్లర్లు, రెస్టారెంట్లు, కళ్యాణమండపాలు, ఓపెన్ ఎయిర్ థియేటర్, HBNI యూనివర్సిటీ, తపాలా కార్యాలయం ఉన్నాయి. చాలా నివాస సముదాయాల మధ్యలో పిల్లలకొరకు పెద్ద ఆటస్థలం, షటిల్ కోర్టు ఏర్పాటు చేయబడ్డాయి. మానసిక వికలాంగ బాలల కోసం 'సౌశీల్య' అన్న పాఠశాలను ఏర్పాటు చేశారు. నలందా స్క్వేర్‌లో వీటన్నింటితో పాటు ఆరు బాల్ బ్యాడ్మింటన్ కోర్టులు కూడా ఒకప్పుడు ఉండేవి. ఈ కోర్టులలో ఇంటర్ డీ. ఏ. ఈ. టోర్నమెంటుతో పాటు నేషనల్ బాల్ బ్యాడ్మింటన్ ఛాంపియన్ షిప్ పోటీలు కూడా జరిగేవి. ప్రస్తుతం ఈ కోర్టులను ధవళగిరి బిల్డింగ్ ఎదురుగా చక్కని ఫ్లడ్ లైట్ల కాంతిలో ఆడుకునేందుకు ఏర్పాటు చేశారు.
ఇక్కడి క్రీడా సౌకర్యాలన్నీ అణుశక్తి నగర్ స్పోర్ట్స్ మేనేజ్ మెంట్ కమిటీ (ASMC) https://asmcdae.in/ ఆధ్వర్యంలో నడుస్తాయి. క్రీడా సదుపాయాల కోసం న్యూ కమ్యూనిటి సెంటర్ (NCC), ఫిజికల్ ట్రైనింగ్ అథ్లెటిక్ ఆక్వాటిక్ ఫెసిలిటీ (PTAAF) ఏర్పాటు చేయబడ్డాయి. ఇక్కడ షటిల్ బాడ్మింటన్, చెస్, క్యారమ్స్, బ్రిడ్జ్, జుంబా డాన్స్, యోగా, వెస్టర్న్ డాన్స్, టేబుల్ టెన్నిస్, జిమ్, అథ్లెటిక్స్ గ్రౌండ్ లాంటి క్రీడా సౌకర్యాలన్నీ ఏర్పాటు చేయబడ్డాయి. ఈ ఇండోర్ క్రీడలే కాక అవుట్ డోర్ క్రీడల కోసం కాలనీలోని వేరు వేరు ప్రదేశాల్లో వాలీ బాల్, బాస్కెట్ బాల్, లాన్ టెన్నిస్, కబడ్డీ, హాకీ, బాల్ బాడ్మింటన్, క్రికెట్ ఆటల కోసం కోర్టులు, స్విమ్మింగ్ పూల్స్ ఏర్పాటు చేయబడ్డాయి. ఈ సదుపాయాలు వినియోగించుకోవడానికి మెంబర్ షిప్ రూపంలో ప్రవేశ రుసుము, గేమ్ ఫీ నామమాత్రంగా ఉంటాయి.
ముంబైలోని అనేక ప్రాంతాలకు ఇక్కడ నుండి బస్సు సదుపాయాలు కలవు. అణుశక్తి నగర్ కి దాదాపు కిలోమీటరున్నర దూరంలో మాన్ ఖుర్ద్ అన్న పేరుగల హార్బర్ లైన్ రైల్వే స్టేషన్ ఉంది. ఇక్కడ నుండి వాషీ వైపు న్యూ బాంబే కి, ఛత్రపతి శివాజీ టెర్మినస్ వైపు బాంబేకీ వెళ్లేందుకు ప్రతి పది నిముషాలలోపే ఒక లోకల్ ట్రైన్ దొరుకుతుంది.
అణుశక్తి నగర్లో ఆరు పెద్ద పెద్ద షాపింగ్ సెంటర్లు లేదా సూపర్ మార్కెట్లు ఉన్నాయి. అవి:
అణుశక్తి నగర్ నివాస సముదాయం నిర్వహణ కు కేంద్ర ప్రభుత్వం నిధులు సమకూరుస్తుంది. ఈ సముదాయం విశాలంగా ఉండి నాలుగు శివారు ప్రాంతాలయిన గోవండి, మాన్ ఖుర్డ్, న్యూ మండాలా మరియు ట్రోంబే వెంట విస్తరించి ఉంది. ఇక్కడ, సామాజిక కార్యక్రమాలు మరియు సమావేశాల కోసం రెండు కమ్యూనిటీ సెంటర్లు (శాకుంతలం, న్యూ కమ్యూనిటీ సెంటర్), వివిధ డిపార్ట్మెంటల్ మరియు కో-ఆపరేటివ్ స్టోర్లు, ఒక రెస్టారెంట్ (రసోయ్) మరియు రెండు శిశుసంరక్షక కేంద్రాలు (కిల్ - బిల్, ARWA క్రెచ్) ఉన్నాయి. కాలనీకి విద్యుత్తును టాటా పవర్ మరియు కేబుల్ ను ANUSAT, MICROSCAN ల ద్వారా అందిస్తున్నారు. నివాసితుల ప్రయోజనాల కోసం వారంలో రెండుసార్లు (బుధవారం , శనివారం) తక్కువధరకు కూరగాయల సంతలు కపిలవస్తు, కామెట్, దీపక్ తదితర బిల్డింగుల దగ్గర ARWA (ANUSHAKTINAGAR RESIDENT'S WELFARE ASSOCIATION) ఏర్పాటు చేసింది.
అణుశక్తి నగర్ కాలనీ సముదాయంలోనే న్యూక్లియర్ పవర్ కార్పొరేషన్ ఆఫ్ ఇండియా (NPCIL) కు సంబంధించిన కార్యాలయాలు విక్రమ్ సారాభాయ్ భవన్ (VSB) లోనూ, నాభికీయ ఊర్జా భవన్ (NUB) లోనూ, డైరెక్టరేట్ ఆఫ్ కన్స్ట్రక్షన్ సర్వీసెస్ అండ్ ఎస్టేట్ మేనేజ్‌మెంట్ (DCSE&M) కార్యాలయాలు విక్రమ్ సారాభాయ్ భవన్ (VSB) లోనూ, అటామిక్ ఎనర్జీ ఎడ్యుకేషన్ సొసైటీ (AEES), అటామిక్ ఎనర్జీ రెగ్యులేటరీ బోర్డు (AERB), Board of Radiation & Isotope Technology (BRIT), భాభా అటామిక్ రీసెర్చ్ సెంటర్ (BARC) కు చెందిన NUCLEAR RECYCLE BOARD (NRB) కార్యాలయాలు ఉంటాయి. భాభా అటామిక్ రీసెర్చ్ సెంటర్ (BARC) కు చెందిన ఎక్కువ కార్యాలయాలు, పరీక్ష సదుపాయాలూ, గ్రంథాలయములు, రీసెర్చ్ రియాక్టర్లు మాత్రం ఈ కాలనీకి దూరంగా ఏర్పాటు చేయబడ్డాయి.
అణుశక్తి నగర్లో 19 ఎత్తైన భవనాలు మరియు అనేక చిన్న చిన్న భవనాల సముదాయాలు ఉన్నాయి. వీటి ఫ్లాట్ల పరిమాణాన్ని బట్టి A, B, C, D, E, E1 అని గ్రేడ్లను కలిగి ఉంటాయి. డిఎఇ ఉద్యోగులకు సీనియారిటీ ప్రకారం ఈ ఫ్లాట్లు కేటాయించబడతాయి. ఇక్కడి భవనాల పేర్లు భారతదేశంలోని ప్రసిద్ధ స్థలాల పేర్లతో ప్రత్యేకంగా ఎంచి నామకరణం చేశారు. కొన్ని భవనాల పేర్లు: